EkBass/fiwiki-20250220-pages-articles huggingface dataset:
Pohjoismaiset hiihtolajit talviolympialaisissa 1988

XV talviolympialaiset järjestettiin Calgaryssä, Kanadassa. Pohjoismaisissa hiihtolajeissa (maastohiihto, yhdistetty, mäkihyppy) järjestettiin yhteensä 13 kilpailua. Mäkihypyn ja yhdistetyn joukkuekilpailut olivat ensimmäistä kertaa mukana olympiaohjelmassa.Arponen 1996, s. 477–479 == Miesten hiihto == === 15 km (p)=== Sija Maa Kilpailija Aika 1 Mihail Devjatjarov 41.18,9 2 Pål Gunnar Mikkelsplass 41.33,4 3 Vladimir Smirnov 41.48,5 === 30 km (p) === Sija Maa Kilpailija Aika 1 Aleksei Prokurorov 1.24.26,3 2 Vladimir Smirnov 1.24.35,1 3 Vegard Ulvang 1.25.11,6 === 50 km (v)=== Sija Maa Kilpailija Aika 1 Gunde Svan 2.04.30,9 2 Maurilio De Zolt 2.05.36,4 3 Andi Grünenfelder 2.06.01,9 === 4 x 10 km viesti === Sija Maa Kilpailijat Aika 1 Jan Ottosson Thomas Wassberg Gunde Svan Torgny Mogren 1.43.58,6 2 Vladimir Smirnov Vladimir Sahnov Mihail Devjatjarov Aleksei Prokurorov 1.44.11,3 3 Radim Nyč Václav Korunka Pavel Benc Ladislav Švanda 1.45.22,7 == Naisten hiihto == === 5 km (p) === Sija Maa Kilpailija Aika 1 Marjo Matikainen 15.04,0 2 Tamara Tihonova 15.05,03 3 Vida Vencienė 15.11,1 === 10 km (p) === Sija Maa Kilpailija Aika 1 Vida Vencienė 30.08,3 2 Raisa Smetanina 30.17,0 3 Marjo Matikainen 30.20,5 === 20 km (v)=== Sija Maa Kilpailija Aika 1 Tamara Tihonova 55.53,6 2 Anfisa Reztsova 56.12,8 3 Raisa Smetanina 57.22,1 === 4 x 5 km viesti === Sija Maa Kilpailija Aika 1 Svetlana Nageikina Nina Gavriljuk Tamara Tihonova Anfisa Reztsova 59:51,1 2 Trude Dybendahl Marit Wold Anne Jahren Marianne Dahlmo 1:01:33,0 3 Pirkko Määttä Marja-Liisa Kirvesniemi Marjo Matikainen Jaana Savolainen 1:01:53,8 == Mäkihyppy == === Suurmäki === Sija Maa Kilpailija Pisteet 1 Matti Nykänen 224,0 2 Erik Johnsen 207,9 3 Matjaz Debelak 207,7 === Normaalimäki === Sija Maa Kilpailija Pisteet 1 Matti Nykänen 229,1 2 Pavel Ploc 212,1 3 Jiří Malec 211,8 === Joukkuemäki === Sija Maa Kilpailijat Pisteet 1 Matti Nykänen Ari-Pekka Nikkola Tuomo Ylipulli Jari Puikkonen 634,4 2 Primoz Ulaga Matjaz Zupan Matjaz Debelak Miran Tepes 625,5 3 Ole Chr. Eidhammer Jon Inge Kjørum Ole Gunnar Fidjestøl Erik Johnsen 596,1 == Yhdistetty == === Normaalikilpailu === Sija Maa Kilpailija 1 Hippolyt Kempf 2 Klaus Sulzenbacher 3 Allar Levandi === Joukkuekilpailu === Sija Maa Kilpailija 1 Thomas Müller Hans-Peter Pohl Hubert Schwarz 2 Fredy Glanzmann Hippolyt Kempf Andreas Schaad 3 Hansjörg Aschenwald Günther Csar Klaus Sulzenbacher == Lähteet == * === Viitteet === == Aiheesta muualla == * YLE Elävä arkisto: Calgaryn talviolympialaiset 1988 Luokka:Talviolympialaiset 1988 1988 Luokka:Kanadan hiihto
Viipurinrinkeli

Viipurinrinkeli on perinteinen viipurilainen leivonnainen, josta on tullut eteläkarjalainen perinneleivonnainen. Tunnusomaisen maun leivonnaiselle antaa kardemumman ja muskottikukan samanaikainen käyttö. Muina aineksina ovat maito, kananmuna, voi tai margariini, sokeri, hiiva, vehnäjauhot sekä osassa resepteistä myös suola. Jotkin aromikkaat reseptit sisältävät muitakin mausteita (meiramia, minttua, neilikkaa, kuminaa, sahramia). Perinteisesti viipurinrinkeli paistettiin uunissa olkien päällä. ==Historia== Rinkeli saapui Viipuriin 1300-luvulla harmaan fransiskaanimunkkikunnan myötä. Rinkeleitä tehtiin luostarissa, jonka toiminta lakkasi uskonpuhdistuksen seurauksena. 1500-luvulla resepti levisi luostarin ulkopuolelle. Rinkelistä muodostui yläluokan herkku. Pietari Brahe tilasi Viipurista rinkeleitä Turun Akatemian vihkiäisiin vuonna 1649 – suosio levisi Pietarin hienostoväen joukkoon 1700-luvulla. Venäjän keisari Aleksanteri III:lle toimitettiin viikoittain kuriiripostina kuusi rinkeliä. 1800-luvulla tunnetuimpia valmistajia olivat Vaittisen ja Löppösen suvut. He kiistelivät, kumman rinkeliresepti oli alkuperäisempi. Tätä aikaa kutsutaan rinkelisodaksi. Vaittisen rinkeli nautti luottamusta Viipurissa, mutta Löppösen menestyi kansainvälisesti. Rinkelintekotaito levisi ja tuli 1900-luvun alkupuolella tunnetuksi Lappeella, nykyisessä Lappeenrannassa, jossa rinkeli myös yksinkertaistui. Ennen toista maailmansotaa Lappeella oli yli 60 taloa, joissa taidettiin rinkelinteko. Rinkelin valmistustavan Lappeelle toi Hanhijärven kylästä syntyisin ollut Anni Pajari, joka palasi veljensä Sakari Rantasen talouteen Hanhijärvelle, jossa useat talot alkoivat valmistaa ja markkinoida viipurinrinkeleitä maatalouden lisäansiona. Tapa elää vielä nykyään myös Hanhijärvellä, vaikka valmistus ja markkinointi onkin jo levinnyt kylän ulkopuolelle aina Joensuuhun asti.Lappeen pitäjän Historia ll kirjoittanut T.G. Murto. Kustantaja Lappeen kunta Oy Etelä-Savon Kirjapaino 1929. Sivulla 161. Nykyään viipurinrinkelikauppiaan löytää lähes kaikilta markkinoilta, ja rinkeliä markkinoidaan voimakkaasti perinteikkäänä markkinaostoksena. Joensuun torin lisäksi viipurinrinkeleitä myydään markkinoiden aikaan myös marketeissa. == Lähteet == *Karjala-lehti 20.2. 2007 Kalevi Miettinen "Wiipurissa 1847 painettu rinkeli" *Karjala-lehti 27. 2. 2007 Raimo Berkan " Viipurin rinkelistä" *Karjala-lehti 06.3.2003 Osmo Rantanen "Vielä Viipurin rinkelistä" *Karjala-lehti 15.3. 2007 Olli Immosen kolumni "Viipurin rinkeli" === Viitteet === Luokka:Suomalainen keittiö Luokka:Leivonnaiset Luokka:Viipurin kulttuuri
Eek

Eek on kaupunki Yhdysvaltojen osavaltion Alaskan länsiosassa. Vuoden 2017 väestönlaskennassa sen asukasluku oli 309.City-data.com Asukkaista 95,71 % oli vuonna etnisesti Amerikan alkuperäisväestöä. == Lähteet == == Aiheesta muualla == * Eek Google Localissa Luokka:Alaskan kaupungit
Pohjoismaiset hiihtolajit talviolympialaisissa 1992

XVI talviolympialaiset järjestettiin Albertvillessa, Ranskassa vuonna 1992. Pohjoismaisissa hiihtolajeissa (maastohiihto, yhdistetty, mäkihyppy) järjestettiin 15 kilpailua. Uusina lajeina olympiaohjelmassa olivat miesten ja naisten takaa-ajohiihdot.Arponen 1996, s. 486–489 == Miesten hiihto == === 10 km (p) === Sija Maa Kilpailija Aika 1 Vegard Ulvang 27.36,0 2 Marco Albarello 27.55,2 3 Christer Majbäck 27.56,4 === 30 km (p) === Sija Maa Kilpailija Aika 1 Vegard Ulvang 1.22.27,8 2 Bjørn Dæhlie 1.23.14,0 3 Terje Langli 1.23.42,5 === 50 km (v) === Sija Maa Kilpailija Aika 1 Bjørn Dæhlie 2.03.41,5 2 Maurilio De Zolt 2.04.39,1 3 Giorgio Vanzetta 2.06.42,1 === 10 + 15 km takaa-ajo === Sija Maa Kilpailija Aika 1 Bjørn Dæhlie 1.05.37,9 2 Vegard Ulvang 1.06.31,3 3 Giorgio Vanzetta 1.06.32,3 === 4 x 10 km viesti === Sija Maa Kilpailija Aika 1 Terje Langli Vegard Ulvang Kristen Skjeldal Bjørn Dæhlie 1.39.26,0 2 Giuseppe Pulie Marco Albarello Giorgio Vanzetta Silvio Fauner 1.40.52,7 3 Mika Kuusisto Harri Kirvesniemi Jari Räsänen Jari Isometsä 1.41.22,9 == Naisten hiihto == === 5 km (p) === Sija Maa Kilpailija Aika 1 Marjut Lukkarinen 14.13,8 2 Ljubov Jegorova 14.14,7 3 Jelena Välbe 14.22,7 === 15 km (p) === Sija Maa Kilpailija Aika 1 Ljubov Jegorova 42.20,8 2 Marjut Lukkarinen 43.29,9 3 Jelena Välbe 43.42,3 === 30 km (v) === Sija Maa Kilpailija Aika 1 Stefania Belmondo 1.22.30,1 2 Ljubov Jegorova 1.22.52,0 3 Jelena Välbe 1.24.13,9 === 5 + 10 km takaa-ajo === Sija Maa Kilpailija Aika 1 Ljubov Jegorova 40.08,4 2 Stefania Belmondo 40.44,0 3 Jelena Välbe 40.52,7 === 4 x 5 km viesti === Sija Maa Kilpailijat Aika 1 Jelena Välbe Raisa Smetanina Larisa Lazutina Ljubov Jegorova 59.34,8 2 Solveig Pedersen Inger Helene Nybråten Trude Dybendahl-Hartz Elin Nilsen 59.56,4 3 Bice Vanzetta Manuela Di Centa Gabriella Paruzzi Stefania Belmondo 1.00.25,9 == Yhdistetty == === Normaalikilpailu === Sija Maa Kilpailija 1 Fabrice Guy 2 Sylvain Guillaume 3 Klaus Sulzenbacher === Joukkuekilpailu === Sija Maa Kilpailija 1 Reiichi Mikata Takanori Kono Kenji Ogiwara 2 Knut Tore Apeland Fred Børre Lundberg Trond Einar Elden 3 Klaus Ofner Stefan Kreiner Klaus Sulzenbacher == Mäkihyppy == === Normaalimäki === Sija Maa Kilpailija Pisteet 1 Ernst Vettori 222,8 2 Martin Höllwarth 218,1 3 Toni Nieminen 217,0 === Suurmäki === Sija Maa Kilpailija Pisteet 1 Toni Nieminen 274,5 2 Martin Höllwarth 266,5 3 Heinz Kuttin 255,0 === Joukkuekilpailu === Sija Maa Kilpailijat Pisteet 1 Ari-Pekka Nikkola Mika Laitinen Risto Laakkonen Toni Nieminen 644,4 2 Ernst Vettori Heinz Kuttin Martin Höllwarth Andreas Felder 642,9 3 Tomáš Goder František Jež Jaroslav Sakala Jiří Parma 620,1 == Lähteet == * === Viitteet === == Aiheesta muualla == * YLE Elävä arkisto: Albertvillen talvikisat 1992 Luokka:Talviolympialaiset 1992 1992 Luokka:Ranskan hiihto
Stromboli

Stromboli on aktiivisen tulivuoren muodostama saari Tyrrhenanmerellä, Sisilian pohjoispuolella Italiassa. Stromboli kuuluu Liparisaariin ja sijaitsee 40 kilometriä länteen Calabrian rannikolta. Saaren pinta-ala on 12,6 km² ja sen korkein huippu, nimeltään Serra I Vancori, kohoaa 924 metrin korkeuteen.http://boris.vulcanoetna.com/STROMBOLI_intro.html == Vulkaaninen toiminta == Stromboli on tunnettu yhtenä maailman aktiivisimmista tulivuorista. Tuliperäisen toiminnan tiedetään jatkuneen vuorella viimeisen 2 000 vuoden ajan. Viimeinen suuri laavapurkaus tapahtui joulukuusta 2002 heinäkuuhun 2003, mutta 1800-luvulla tulivuori purkautui muutamien minuuttien välein. Strombolin huippu kohoaa 926 metrin korkeuteen merenpinnasta ja 2 000 metriä merenpohjasta. Vuoren pohjoisreunalla on Sciara del Fuoco -kanava (”tulivirta”). Kanava on muodostunut 30. joulukuuta 2002. Sciara del Fuocossa tapahtui kaksi massiivista maanvyöryä, jotka aiheuttivat tsunamiaallon. Strombolin vulkaaninen toiminta ilmenee yleensä ns. pieninä räjähdyspurkauksina. Tulivuori purkaa kaasua rytmisesti tai epäsäännöllisesti muutaman minuutin välein. Jähmeä laava estää kaasun jatkuvan pakenemisen laavasta, ja laavajärveä ei yleensä pääse syntymään. Kaasun on ensin kasauduttava suuriksi kupliksi voidakseen paeta laavasta. Kun kaasukupla pakenee laavasta, tapahtuu pienehkö, äänekäs räjähdys, joka sinkoaa suuria kiviä ja lapilleja (tennispallon kokoisia pyöreitä vulkaanisia kiviä) kymmenien, jopa satojen metrien korkeuteen. Strombolin suuri purkaus vuonna 1930 tappoi useita ihmisiä ja tuhosi joitakin taloja vulkaanisilla pommeilla eli sinkoamillaan kivillä. Vuoren huipulla on kolme aktiivista kraatteria. == Historia == 200 000 vuotta sitten Strombolin huippu sijaitsi vielä merenpinnan alapuolella. Nykyisestä saaresta koilliseen sijaitsi kuitenkin toinen tulivuori, Strombolicchio, josta on nykyisin jäljellä vain sen majakkana toimiva huippu. Strombolin huippu kohosi merenpinnan yläpuolelle noin 160 000 vuotta sitten, ja laavavirrat ja pyroklastiset tuhkapilvet alkoivat jäähtyessään muodostaa uutta maata. Vuoren kraatteri sijaitsi tuolloin nykyisen saaren eteläisimmässä reunassa mutta liikkui hieman luoteeseen arviolta 35 000 vuotta sitten. Vancori-kaudeksi nimettynä aikana vuoren koko läntinen ja luoteinen osa romahtivat kasaan ja täyttyivät myöhemmin uudestaan laavalla. Pääkraatterista sivummalla sijaitsevista purkauspisteistä valunut laava muodosti pienen kilven, jolla nykyään sijaitsevat saaren kaksi kylää, Stromboli ja Ginostra. Viimeisin vuoren muotoon huomattavasti vaikuttanut tapahtuma sattui 5 000–10 000 vuotta sitten, kun luoteisosa romahti uudestaan ja jätti jälkeensä hevosenkengän muotoisen painauman eli Sciara del Fuocon.http://www.swisseduc.ch/stromboli/volcano/index-en.html == Lähteet == == Aiheesta muualla == Luokka:Italian tulivuoret Luokka:Kerrostulivuoret Luokka:Vulkanologia Luokka:Italian vuoret
Bhutanin lippu

Bhutanin lippu on Bhutanin tunnus vaakunan ja hymnin ohella. Lippu on jaettu kahteen kolmioon, joista ylempi on keltainen ja alempi oranssi. Värit symboloivat monarkiaa (keltainen) ja buddhalaisuutta (oranssi). Lipun keskellä on valkoinen lohikäärme.Bhutan Countries and their cultures Lippu on ollut käytössä 1800-luvulta asti, ja nykyisen muotonsa se sai vuonna 1960. Alaosa oli ennen kastanjanruskea, mutta se vaihdettiin nykyiseksi, kun Bhutan liittyi YK:hon. Lipun suhteet ovat 2:3. Lipun lohikäärme, Druk tai ukkoslohikäärme, tulee Bhutanin paikallisesta tiibetiläisestä nimestä lohikäärmeen maa. Lohikäärme pitää kiinni vaurautta edustavista jalokivistä. Keltainen väri edustaa sekulaarista monarkiaa ja oranssi buddhalaisuutta. Lippu on yksi harvoista oranssia päävärinä käyttävistä lipuista, ja toinen ainoastaan kahdesta kansallislipusta, jossa on kuvattuna lohikäärme – toinen on Walesin lipussa. == Lähteet == == Aiheesta muualla == Luokka:Valtioiden liput lippu
Seurakuntapiiri

Seurakuntapiiri on Suomen evankelis-luterilaisen kirkon hallinnollisen seurakunnan osasta muodostettu piirineuvoston hallinnoima alue. Seurakuntapiirin käyttöön voidaan myöntää varoja sen alueella tehtävään työhön. Piireille on tavallisesti nimetty oma pappi ja mahdollisesti myös kanttori sekä diakonia- ja nuorisotyöntekijöitä. ==Lähteet== Luokka:Suomen evankelis-luterilaisen kirkon hallinto
Livorno

Livorno on kaupunki Italiassa Toscanan alueella. Se on Livornon maakunnan pääkaupunki. Asukkaita kaupungissa on noin 160 000\. == Maantiede == Livorno sijaitsee Italian länsirannikolla Ligurianmeren rannalla. Kaupungin arkkitehtuuri herättää huomiota linnamaisine kaupunginmuureineen ja kaupungin keskustan ylle kohoavine vartiotorneineen. == Historia == Livornon paikalla on ollut roomalaisaikoina luonnonsatama nimeltään Liborno. Keskiajalla Pisa hallitsi sitä. Vuonna 1421 satama myytiin Medicien hallitsemalle Firenzelle, joka tarvitsi laajentumisensa jälkeen hyvän satamapaikan. Medici-hallitsija Ferdinando I rakennutti Livornoon 1500-luvun lopulla asuntoja 20 000 ihmiselle ja sataman 300 laivalle. Hän teki Livornosta vuonna 1606 vapaasataman, jollaisena se pysyi vuoteen 1860, jolloin se liitettiin Italian kuningaskuntaan.History Livorno Guide Vuonna 1865 perustettiin Livornon telakka, joka 1900-luvun alussa työllisti 2 000 henkeä. Vuonna 1881 aloitti toimintansa Livornon laivastoakatemia.The Turn of the Century - from commerce to industry Livorno Now Vuonna 1921 Livornossa perustettiin Italian kommunistinen puolue.Antonio Gramsci The Daiy Bell Toisen maailmansodan aikana kaupunki vaurioitui pahoin pommituksissa.Introducing Livorno Lonely Planet On arvioitu, että 60-90 prosenttia Livornon rakennuksista tuhoutui, koska se joutui iskujen kohteeksi rintaman molemmilta puolilta. Saksalaismiehityksen aikana Livornossa oli vahva fasisminvastainen mieliala. Suurin osa kaupungin juutalaisväestöstä kuoli holokaustissa. == Liikenne == Livorno on merkittävä satamakaupunki. Sieltä on matkustajalaivayhteydet Korsikalle ja SardiniaanGetting there and away Lonely Planet. Sieltä pääsee myös Elban ja Montecriston saarille, jotka ovat osa Toscanan saariston kansallispuistoaTourism in Livorno, Italy eHow. Kaupunki sijaitsee Rooman ja La Spezian välisen rautatien varrella; junamatka Roomaan kestää noin kolme tuntia. Lähin lentoasema on Galileo Galilein lentoasema Pisassa. == Kulttuuri == Taidemaalari Amedeo Modigliani oli syntyisin Livornosta. Vuonna 1984 Livornon keskustaa halkovan kanaalin pohjamudasta löytyi Modiglianin veistämä patsas ja pian toinenkin. Legendan mukaan turhautunut taiteilija oli 1900-luvun ensimmäisinä vuosina heittänyt ensimmäiset patsaskokeilunsa kanaalin pohjalle. Taideväki ylisti löytyneitä mestariteoksia lennokkain sanakääntein, ja tutkijat totesivat ne aidoiksi. Löytö oli suuri sensaatio, mutta se muuttui skandaaliksi, kun kävi ilmi, että työt olivat kolmen nuoren miehen tekemiä. Näyttelyyn esille laitetut veistokset siirrettiin varastoon, museo meni konkurssiin ja johto irtisanottiin. Monet tutkijat ja historioitsijat väittivät yhä kiivaasti, että löydetyt veistokset olivat aitoja. Kolme nuorta todisti myöhemmin, että he voivat tehdä vielä täsmälleen samanlaisen teoksen - ja niin he tekivätkin, television kuvatessa heitä koko työn ajan. == Urheilu == Kaupunki on tunnettu Serie C:ssa pelaavasta jalkapallojoukkueestaan AS Livornosta. == Lähteet == == Aiheesta muualla == *
Leikin varjolla

Leikin varjolla - ellet tunne, älyä! oli Timo Koivusalon juontama vuodesta 2002 esitetty visailuohjelma, jota lähetettiin Yle TV2:lla vuoteen 2006 saakka torstaisin Koivusalon aiemman Tuttu Juttu Show'n paikalla. Joka jaksossa sarjassa vieraili neljä toisilleen tuttua julkisuuden henkilöä, ja he arvuuttelivat muun muassa toistensa elämää, elämäntyyliä ja -tapoja. Ohjelman ensimmäisellä kaudella jakson pituus oli 75 minuuttia, jolloin oli kuusi kilpailijaa. ==Studio-orkesteri== * Jari Puhakka: kapellimestari * Ilpo Murtojärvi, Heikki Markku ja Pertti Hurmalainenula: sähkökitara * Tommi Rautiainen: rummut * Jenttu Novak: trumpetti ==Aiheesta muualla== *Ohjelman viralliset kotisivut Luokka:2000-vuosikymmenen suomalaiset kilpailuohjelmat Luokka:Viihdeohjelmat Luokka:Visailuohjelmat Luokka:Yle TV2:n televisio- ohjelmat
Pohjoismaiset hiihtolajit talviolympialaisissa 1994

XVII talviolympialaiset järjestettiin Lillehammerissa, Norjassa vuonna 1994. Pohjoismaisissa hiihtolajeissa (maastohiihto, yhdistetty, mäkihyppy) järjestettiin 15 kilpailua.Arponen 1996, s. 495–497 == Miesten hiihto == === 10 km (p) === Sija Maa Kilpailija Aika 1 Bjørn Dæhlie 24.20,1 2 Vladimir Smirnov 24.38,3 3 Marco Albarello 24.42,3 === 30 km (v) === Sija Maa Kilpailija Aika 1 Thomas Alsgaard 1.12.26,4 2 Bjørn Dæhlie 1.13.13,6 3 Mika Myllylä 1.14.14,5 === 50 km (p) === Sija Maa Kilpailija Aika 1 Vladimir Smirnov 2.07.20,3 2 Mika Myllylä 2.08.41,9 3 Sture Sivertsen 2.08.49,0 === 15 km takaa-ajo === Sija Maa Kilpailija Aika 1 Bjørn Dæhlie 1.00.08,8 2 Vladimir Smirnov 1.00.08,8 3 Silvio Fauner 1.00.08,8 === 4 x 10 km viesti === Sija Maa Kilpailija Aika 1 Maurilio De Zolt Marco Albarello Giorgio Vanzetta Silvio Fauner 1.41.15,0 2 Sture Sivertsen Vegard Ulvang Thomas Alsgaard Bjørn Dæhlie 1.41.15,4 3 Mika Myllylä Harri Kirvesniemi Jari Räsänen Jari Isometsä 1.42.15,6 == Naisten hiihto == === 5 km (p) === Sija Maa Kilpailija Aika 1 Ljubov Jegorova 14.08,8 2 Manuela Di Centa 14.28,3 3 Marja-Liisa Kirvesniemi 14.36,0 === 15 km (v) === Sija Maa Kilpailija Aika 1 Manuela Di Centa 39.44,6 2 Ljubov Jegorova 41.03,0 3 Nina Gavriljuk 41.10,4 === 30 km (p) === Sija Maa Kilpailija Aika 1 Manuela Di Centa 1.25.41,6 2 Marit Wold 1.25.57,8 3 Marja-Liisa Kirvesniemi 1.26.13,6 === 15 km takaa-ajo === Sija Maa Kilpailija Aika 1 Ljubov Jegorova 41.38,1 2 Manuela Di Centa 41.46,4 3 Stefania Belmondo 42.21,1 === 4 x 5 km viesti === Sija Maa Kilpailijat Aika 1 Jelena Välbe Larisa Lazutina Nina Gavriljuk Ljubov Jegorova 57.12,5 2 Trude Dybendahl Inger Helene Nybråten Elin Nilsen Anita Moen 57.42,6 3 Bice Vanzetta Manuela Di Centa Gabriella Paruzzi Stefania Belmondo 58.42,6 == Yhdistetty == === Normaalikilpailu === Sija Maa Kilpailija 1 Fred Børre Lundberg 2 Takanori Kono 3 Bjarte Engen Vik === Joukkuekilpailu === Sija Maa Kilpailija 1 Takanori Kono Masashi Abe Kenji Ogiwara 2 Knut Tore Apeland Bjarte Engen Vik Fred Børre Lundberg 3 Hippolyt Kempf Jean-Yves Cuendet Andreas Schaad == Mäkihyppy == === Normaalimäki === Sija Maa Kilpailija Pisteet 1 Espen Bredesen 282.0 2 Lasse Ottesen 268.0 3 Dieter Thoma 260.5 === Suurmäki === Sija Maa Kilpailija Pisteet 1 Jens Weißflog 274.5 2 Espen Bredesen 266.5 3 Andreas Goldberger 255.0 === Joukkuemäki === Sija Maa Kilpailijat Pisteet 1 Hansjörg Jäkle Christof Duffner Dieter Thoma Jens Weißflog 933.0 2 Jinya Nishikata Takanobu Okabe Noriaki Kasai Masahiko Harada 897.4 3 Heinz Kuttin Christian Moser Stefan Horngacher Andreas Goldberger 881.5 == Lähteet == * === Viitteet === == Aiheesta muualla == * YLE Elävä arkisto: Lillehammerin talviolympialaiset 1994 Luokka:Talviolympialaiset 1994 1994 Luokka:Norjan hiihto
Sanna Sepponen

Sanna Sepponen (s. tammikuu 1978) on suomalainen näyttelijä ja vammaisurheilija. Hänellä on Downin oireyhtymä ja hän kuuluu Me Itse -yhdistyksen johtoryhmään. == Ura == Sepponen tunnetaan Salatut elämät -televisio­sarjan Roosa Kemppaisena. Hänen ensimmäinen kohtauksensa sarjassa kuvattiin vuonna 2001 ja viimeinen syksyllä 2003. Sepposen rooli­hahmo esiintyi televisio­ruudussa vuosina 2001–2004. Hän oli lisäksi mukana Yle TV1:n sarjassa Toisenlaiset frendit vuosina 2010–2014. Sepponen on kilpaillut kehitys­vammaisten Special Olympics -kilpailuissa alppi­hiihdossa. Vuonna 2013 Korean tasa­vallan Pyeongchangissa järjestetyissä kilpailuissa hän voitti hopeaa supersuurpujottelussa sekä pronssia suurpujottelussa. Sepponen työskenteli yli kymmenen vuotta Hertto­niemen McDonald’sissa, ja sen jälkeen SDP:ssä. Hänelle myönnettiin vuonna 2003 Kehitys­vammaisten Tuki­liiton hopeinen ansio­merkki. == Yksityiselämä == Lokakuussa 2019 Sepponen kihlautui Toisenlaiset frendit -sarjassa esiintyneen Timo Laineen kanssa. == Filmografia == Televisio Televisio Televisio Vuosi Sarja Rooli 2001–2004 Salatut elämät Roosa Kemppainen 2009 Salatut elämät 10v Roosa Kemppainen 2010–2014 Toisenlaiset frendit oma itsensä 2019 Syke Minttu == Lähteet == == Aiheesta muualla == * Luokka:Suomalaiset televisionäyttelijät Luokka:Suomalaiset vammaisurheilijat Luokka:Suomalaiset Down-henkilöt Luokka:Vuonna 1978 syntyneet Luokka:Elävät henkilöt Luokka:Seulonnan keskeiset artikkelit
Egegik

Egegik on pieni kaupunki Lounais-Alaskassa, Yhdysvalloissa. Se sijaitsee Bristolinlahden itäisellä rannalla (tarkemmin sanoen sen pienemmän osan Egegik Bayn) Egegikjoen suulla. Vuoden väestönlaskennassa Egegikin asukasluku oli 116. Näistä oli 58 % Amerikan alkuperäiskansoihin kuuluvia. == Lähteet == ==Aiheesta muualla== * Egegik Google Localissa Luokka:Alaskan kaupungit
Kirkkoneuvosto

Kirkkoneuvosto on Suomen evankelis-luterilaisen kirkon seurakunnan toimielin. Kirkkoneuvosto koostuu luottamushenkilöistä, jotka kirkkovaltuusto valitsee. Kirkkoneuvoston toimikausi on kaksi vuotta eli vaaleilla valittu kirkkovaltuusto valitsee nelivuotisen toimintakautensa aikana kirkkoneuvoston kahdesti, ensimmäisen ja kolmannen toimintavuoden tammikuussa. Kirkkoneuvoston puheenjohtajana toimii seurakunnan kirkkoherra. Kirkkovaltuusto valitsee kirkkoneuvostolle varapuheenjohtajan ja jäsenille henkilökohtaiset varajäsenet. Kirkkoneuvoston tehtävistä säädetään kirkkolaissa. __NOTOC__ == Itsenäiset seurakunnat == Kirkkoneuvosto vastaa seurakunnan toiminnan yleisestä johtamisesta ja sen tarkoituksen totetumisesta. Kirkkoneuvosto toimii kirkkovaltuuston valmistelu- ja täytäntöönpanoelimenä. Kirkkoneuvosto vastaa seurakunnan yleisestä hallinnosta, taloudenhoidosta ja seurakunnan omaisuuden hoidosta. Kirkkoneuvosto edustaa seurakuntaa suhteessa valtioon ja muihin viranomaisiin, solmii seurakunnan sopimukset ja edustaa oikeudellisissa toimissa. Kirkkoneuvosto valitsee suurimman osan seurakunnan viranhaltijoista. Kirkkoneuvosto valmistelee kirkkovaltuuston käsiteltäväksi tulevat asiat ja huolehtii kirkkovaltuuston päätösten toteuttamisesta. == Seurakuntayhtymään kuuluvat seurakunnat == Seurakuntayhtymään kuuluvissa seurakunnissa kirkkoneuvoston sijaan seurakunnalle valitaan seurakuntaneuvosto, jonka jäsenet valitaan seurakuntavaaleissa. == Lähteet == == Aiheesta muualla == * Kirkkolaki Luokka:Suomen evankelis-luterilaisen kirkon hallinto
Tervise Paradiis

Tervise Paradiis () on Pärnun kaupungissa Virossa toimiva hotelliketju, joka omistaa kaksi hotellia. Vuonna 2004 valmistui toinen ja viimeisin Tervise Paradiis. Hotelleissa on kylpylä, niskahierontapalveluita, keilailuhalli, ravintoloita, baareja, kasino ym. ==Aiheesta muualla== *Tervise Paradiis -hotellin kotisivut Luokka:Pärnu Luokka:Viron hotellit
Kohtisuora

Kohtisuoralla (ts. normaalilla) tarkoitetaan yleensä kahden suoran tai tason välistä suhdetta, joka muodostaa 90° kulman. Suoran ja pisteen välinen lyhin etäisyys löytyy mittaamalla pisteen kautta kulkevaa suoran normaalia. Matemaattisten peruskoordinaatistojen akselit ovat toisiinsa nähden kohtisuorassa. Myös useampiulotteiset tasot ja objektit voivat olla toisiinsa nähden kohtisuorassa, mutta niiden hahmottaminen visuaalisesti on ihmiselle mahdotonta. == Ortogonaalisuus == Ortogonalisuus on kohtisuoruuden yleistys, jolla on merkitystä matematiikassa, tilastotieteessä, tietojenkäsittelytieteessä ja fysiikassa. * Vektorit u ja v ovat ortogonaaliset, jos ne muodostavat suoran kulman, eli B(u, v) = 0. * Vastaavasti funktiot ovat ortogonaaliset, jos niiden sisätulo on nolla. * Tilastotieteessä riippumattomat muuttujat ovat ortogonaaliset, kun niiden välinen korrelaatio on nolla. == Lähteet == Luokka:Geometria
Anna Haaranen

Anna Milka Dorothea Haaranen (s. 11. lokakuuta 1962 Harjavalta)Suomen teatterit ja teatterintekijät 1993, Tammi 1993 on suomalainen näyttelijä, joka on näytellyt teatterissa ja monissa kotimaisissa elokuvissa. Hänet tunnetaan television Paavo ja Raili -sarjan Lissuna, joka uskoo ennustuksiin ja lukee ”ajatuksensa” korttien kautta. Haaranen nähtiin draamasarjassa Korpelan kujanjuoksu (2016–2018), jossa hän näyttelee kieroa taloudenhoitaja Anitaa. Haaranen on opiskellut Teatterikorkeakoulussa 1984–1988. Hän näytteli Tampereen Työväen Teatterissa 1988–1995, sen jälkeen hän on näytellyt freelancerina teattereille ja televisiossa. Anna Haaranen on myös flamencotaiteilija. Hän aloitti flamencon harrastuksensa 1978. Haaranen omistaa flamencotanssikoulu Carmenin kengän ja antaa flamenco-opetusta Tampereella, Hämeenlinnassa ja Lahdessa. == Näytelmiä == === Suomen Kansallisteatteri === * Kupariavain (1976) * Mitta mitasta (1979) * Keisari Jones (1979) * Lehtolapsi (1980) * Pariisilaiselämää (1981) * Timon Ateenalainen (1982) * Kuoleman tanssi (1987) * Kerran vielä, Sam (1988) * Olga (1995) === Muualla === * Raivoisat Ruusut - kronikka vallasta (1988, Teatteri Raivoisat Ruusut) * Hevosmorsian (2001, Teatteri Mukamas) * Doña Rosita (2001, Tampereen Teatteri) * 'Carmen' (2005, Hämeenlinnan Kaupunginteatteri) * Korpelan Kujanjuoksu (2021, Tampereen Komediateatteri) * Levätkää rauhassa, komisario Palmu (2021, Tampereen Komediateatteri) Lähde: , ellei toisin mainita. == Palkinnot == *Kalle Kaiharin kulttuuripalkinto 1992 == Lähteet == == Aiheesta muualla == * * * Tampereen flamencoyhdistys - Anna Haaranen esittäytyy Luokka:Suomalaiset näyttelijät Luokka:Vuonna 1962 syntyneet Luokka:Elävät henkilöt
Hesekiel

Hesekiel (, ’Jumala vahvistaa’) oli yksi Israelin profeetoista. Hän oli papin poika ja toimi itsekin pappina Jerusalemin temppelissä. Hänet vietiin muun kansan mukana pakkosiirtolaisuuteen Babyloniin vuonna 597 eaa. Hänen nimissään on Raamatun Vanhan testamentin Hesekielin kirja, joka on Hesekieliä koskevien tietojen päälähde. Hesekielin kirja jakautuu sisällöllisesti Raamatussa neljään osaan: * Luvut 1–24 sisältävät nuhdesaarnoja Juudalle ja Jerusalemille * Luvut 25–32 ovat tuomion julistuksia vieraille kansoille * Luvuissa 33–39 julistetaan pelastusta Israelille * Lukuihin 40–48 sisältyy lainsäädäntösuunnitelma uutta temppeliä ja sen seurakunnan palvelijoita varten odotettavissa olevan ihanan pelastuksen aikana == Lähteet == == Aiheesta muualla == * Hesekielin kirja, Raamattu 1992. Raamattu.fi Luokka:Vanhan testamentin profeetat
Kuninkaiden kirjat

Kuninkaiden kirjoiksi kutsutaan heprealaisen Raamatun Tanakhin ja Raamatun Vanhan testamentin kahta historiakirjaa: * Ensimmäinen kuninkaiden kirja * Toinen kuninkaiden kirja
Molekyylibiologia

Molekyylibiologia on biologian osa-alue, joka tarkastelee solujen toimintaa molekyylitasolla. Tieteenala sivuaa läheisesti biokemiaa, genetiikkaa ja solubiologiaa, ja myös molekyylilääketiede hyödyntää molekyylibiologian menetelmiä. Käytännössä molekyylibiologia on keskittynyt tutkimaan geenien toimintaa, DNA:n rakennetta sekä proteiineja ja entsyymejä. Molekyylibiologialla on merkittävä rooli uusien lääkkeiden ja erilaisten hoitomenetelmien kehittelyssä. Molekyylibiologia on yksi osa-alue astrobiologian tutkimusta. Molekyylibiologian merkitys nanotieteissä kasvaa koko ajan. == Molekyylibiologian tekniikoita == * DNA-monistus (Expression cloning) * PCR eli polymeraasiketjureaktio (engl. polymerase chain reaction) * Geelielektroforeesi (Gel electrophoresis) * Southern / Northern / Western / Eastern blot * DNA-lastu (DNA microarray, DNA chip tai biochip) * Allele- Specific Oligonucleotide (ASO) == Katso myös == * Genomi * Proteiinilaskos * Molekyylimallinnus == Aiheesta muualla == *Solunetti: Molekyylibiologisia menetelmiä * Luokka:Seulonnan keskeiset artikkelit
Samuelin kirjat

Samuelin kirjoiksi kutsutaan kahta historiakirjaa heprealaisessa ja kristillisessä Raamatussa. Ne ovat: * Ensimmäinen Samuelin kirja * Toinen Samuelin kirja.
Aikakirja

Aikakirja voi tarkoittaa seuraavia: * annaali eli aikakirja tai vuosikirja * Aikakirjat, heprealaisen Raamatun Tanakhin ja Raamatun Vanhan testamentin kaksi historiakirjaa: ** Ensimmäinen aikakirja ** Toinen aikakirja * Aikakirja, Heikki Ojan teos vuodelta 1999, nykyään luettavissa päivitettynä internetissä * Aikakirjat, Heavy Metal Perseen albumi
Ralph Bakshi

Ralph Bakshi (s. 26. lokakuuta 1938 Haifa) on yhdysvaltalainen elokuvaohjaaja, käsikirjoittaja, tuottaja ja animaattori. Ohjaajana hän on tehnyt lähinnä animaatioelokuvia. Bakshi syntyi lokakuussa 1938 Haifassa, joka oli tuolloin osa Palestiinan brittiläistä mandaattialuetta. Seuraavana vuonna perhe muutti New Yorkiin, Yhdysvaltoihin, paetessaan toista maailmansotaa. == Tuotanto == Kirjoittajana ja ohjaajana: *Fritz – kova kolli (1972) *Heavy traffic – kuumat paikat (1973) *Coonskin (video nimellä Street Fight, 1975) *Taikurit (1977) *Hey Good Lookin’ (1982) *Mighty Mouse: The New Adventures (TV-sarja, 1987) *Christmas in Tattertown (TV-tuotanto, 1988) *This Ain’t Bebop (lyhyt näytelmäelokuva, 1989) *Cool and the Crazy (näytelty TV-elokuva, 1994) *Babe, He Calls Me (lyhytelokuva, 1997) *Malcom and Melvin (lyhytelokuva, 1997) *Last Days of Coney Island (lyhytelokuva, 2015) Ohjaajana: *Taru sormusten herrasta (1978) *American Pop (1981) *Fire and Ice – tulen ja jään maa (1983) *Dr. Seuss’ The Butter Battle Book (TV-erikoisjakso, 1989) *Cool World (1992) *Spicy City (televisiosarja, 1997) Näyttelijänä: *Fritz – kova kolli (1972) – sivuhahmojen ääniä *Heavy Traffic (1973) – sivuhahmojen ääniä *Coonskin (1975) – sivuhahmojen ääniä *Taikurit (1977) – sivuhahmojen ääniä *Spicy City – Stevien ääni jaksossa ”Mano's Hands” *Spicy City – Connellyn ja Goldblumin äänet jaksossa ”Love Is a Download” *Ren & Stimpy Adult Party Cartoon – palopäällikön ääni jaksossa ”Fire Dogs 2” *Ralph Bakshi: The Wizard of Animation – itsenään *Frazetta: Painting with Fire (2003) – itsenään (haastateltava) Sekalaista: *Kanuunankuularalli 2 (1984) – animaatiojakson ohjaus ==Lähteet== ==Aiheesta muualla== Viralliset kotisivut Luokka:Yhdysvaltalaiset elokuvaohjaajat Luokka:Marvel-animaatioiden tekijät Luokka:Vuonna 1938 syntyneet Luokka:Elävät henkilöt
Theo de Raadt

Theo de Raadt (s. 19. toukokuuta 1968 Pretoria, Etelä-Afrikka) on Kanadan Albertassa asuva käyttöjärjestelmä- ja ohjelmistosuunnittelija. Raadt on OpenBSD-projektin perustaja. Hän oli myös yksi NetBSD-hankkeen perustajista. == Lähteet == == Aiheesta muualla == * De Raadtin kotisivu Luokka:Kanadalaiset ohjelmoijat Luokka:NetBSD Luokka:OpenBSD Luokka:Vuonna 1968 syntyneet Luokka:Elävät henkilöt
Cathay Pacific

Cathay Pacific Airways Ltd. () on Hongkongin kansallinen lentoyhtiö. Yhtiön solmukohtana toimii Hongkongin kansainvälinen lentoasema. Hongkongissa sijaitsee myös yhtiön pääkonttori. Cathay Pacific oli vuonna 1999 Oneworld- lentoyhtiöallianssin perustajajäseniä. Yhtiö lentää yli 80 kohteeseen 46 maassa, ja sen laivasto koostuu yli 170 lentokoneesta. Sillä on laaja reittiverkosto etenkin Aasiassa. Cathay Pacific oli saksalaisen lento- onnettomuustutkintatoimisto JACDECin vuonna 2017 julkaisemassa listauksessa arvioitu maailman turvallisimmaksi lentoyhtiöksi. Lentoyhtiö on saanut nimensä Kiinan vanhasta nimestä, Kathaysta, ja siitä että perustajat arvelivat joskus lentävänsä Tyynen valtameren yli. Cathay Pacific perustettiin vuonna 1946, ja se on osa brittiläistä monialayritys Swire Groupia. Swiren emoyhtiö on vuonna 1816 perustettu, Lontoossa kotipaikkaansa pitävä John Swire & Sons. == Laivasto == ===Nykyinen laivasto=== Lokakuussa 2022 Cathay Pacificin laivasto koostuu seuraavista konetyypeistä. Laivaston keski-ikä on 10,5 vuotta. Cathay Pacificin laivasto Konetyyppi Lukumäärä Tilauksia Matkustajapaikkoja Huomautuksia Airbus A321-200 4 — 172 Airbus A321neo 7 9 202 Airbus A330-300 40 — 251 262 293 317 Airbus A350-900 28 2 280 Airbus A350-1000 16 2 334 Boeing 777-300 17 — 438 Konetyypin ensimmäinen käyttäjä. Boeing 777-300ER 41 — 294 368 Boeing 777-9 — 21 vahv. myöh. Toimitukset alkavat vuonna 2025 tai myöhemmin. Yhteensä 153 34 Cathay Pacific Cargon rahtilaivasto Konetyyppi Lukumäärä Tilauksia Huomautuksia Boeing 747-400ERF 6 — Boeing 747-8F 14 — Yhteensä 20 0 ==Lähteet== == Aiheesta muualla == * Cathay Pacific Luokka:Hongkongilaiset lentoyhtiöt Luokka:Kansalliset lentoyhtiöt Luokka:Oneworld Luokka:Seulonnan keskeiset artikkelit
Hoosea

Hoosea (, suom. ’Pelastaminen’) (700-luku eaa.) oli yksi Israelin kansan profeetoista. Hän toimi Pohjoisessa kuningaskunnassa Israelissa ennen Samarian kukistumista (772 eaa.). Hän kirjoitti Hoosean kirjan, joka luetaan Raamatun Vanhan testamentin pieniin profeetallisiin kirjoihin. Hoosea vertasi Israelin epäjumalanpalvelusta omaan avioliittoonsa uskottoman vaimon kanssa. == Aiheesta muualla == * Ortodoksi.net / Profeetta Hoosea *Profeetta Hoosea, sivu Myöhempien Aikojen Pyhien Jeesuksen Kristuksen kirkko Luokka:Vanhan testamentin profeetat
Aer Lingus

Aer Lingus on irlantilainen, vuonna 1936 perustettu lentoyhtiö. Sen päälentoasemat ovat Corkin kansainvälinen lentoasema ja Dublinin lentoasema. Myös lentoyhtiön päämaja sijaitsee Dublinissa. Aer Lingus päätti toukokuussa 2006 irtautua Oneworld-allianssista. Yhtiön siirtyessä kohti halpalentokonseptia allianssin merkitys yhtiölle on vähentynyt. Ero astui voimaan 1. huhtikuuta 2007. Halpalentoyhtiö Ryanair teki yhtiöstä ostotarjouksen lokakuussa 2006 Irlannin valtion myytyä osan omistamistaan Aer Lingusin osakkeista. IAG teki vuonna 2015 tarjouksen kaikista Aer Linguksen osakkeista ja sai ostettua suurimman osan lentoyhtiöstä Irlannin valtiolta, Ryanairilta ja muilta sijoittajilta. IAG omistaa Aer Linguksesta 98,05 %. IAG:n tarkoituksena on tehdä Dublinin lentoasemasta yhtiön toinen solmukohta Pohjois-Amerikan lennoille Lontoon lisäksi. ==Laivasto== === Nykyinen laivasto === Toukokuussa 2024 Aer Lingusin laivasto koostuu seuraavista konetyypeistä. Laivaston keski-ikä on 13,3 vuotta. Aer Lingusin laivasto Konetyyppi Lukumäärä Tilauksia Matkustajapaikkoja Huomautuksia Airbus A320-200 29 — 174 Airbus A320neo 4 4 186 Airbus A321LR 8 — 184 Airbus A321XLR — 6 vahv. myöh. Toimitukset alkavat vuonna 2024. Airbus A330-200 3 – 260 266 271 Airbus A330-300 10 — 313 317 Yhteensä 54 10 Aer Lingus UK:n laivasto Konetyyppi Lukumäärä Tilauksia Matkustajapaikkoja Huomautuksia Airbus A330-300 2 — 317 Yhteensä 2 0 Aer Lingus Regionalin laivasto Konetyyppi Lukumäärä Tilauksia Matkustajapaikkoja Huomautuksia ATR 72-600 18 — 70 liikennöijänä Emerald Airlines 72 Yhteensä 18 0 === Laivaston kehitys === Aer Lingusin uutisoitiin muuttaneen 2014 yhdeksän Airbus A350 XWB -tilaustaan lyhyille matkoille optimoituun Regional-malliin, jonka moottoreiden teho olisi pienempi kuin normaaleissa A350 XWB -koneissa, mutta koneiden ylläpitokulut olisivat pienemmät. Koneiden toimitusten odotettiin alkavan vuonna 2016. Vuonna 2019 Aer Lingus siirsi neljä tilaustaan Iberialle. == Lähteet == ==Aiheesta muualla== *Aer Lingus Luokka:Irlantilaiset lentoyhtiöt Luokka:Kansalliset lentoyhtiöt
Saarnaaja

pienoiskuva|Saarnaaja karibialaisessa kirkossa.Saarnaaja on henkilö, joka pitää saarnan eli uskonnollisen puheen. Saarnaaja voi olla pappi tai maallikko. Esimerkiksi Suomen herätysliikkeissä on satoja maallikkosaarnaajia. Saarnaajia sanotaan myös "puhujiksi" varsinkin lestadiolaisuuden piirissä. Saarnaajan kirja eli Saarnaaja on yksi Raamatun Vanhan testamentin viisauskirjoista. Se on Vanhan testamentin nuorimpia kirjoja, eikä sen mukaan ottaminen ollut itsestäänselvyys, sillä sitä sävytti kreikkalainen filosofia.Saarnaaja ==Lähteet== Luokka:Uskonnolliset ammatit
Auringonkukkagalaksi

Auringonkukkagalaksin, joka tunnetaan myös nimillä Messierin kohde 63, M63 ja NGC 5055 löysi Pierre Méchain 14. kesäkuuta 1779http://messier.seds.org/m/m063.html, ja samana päivänä lisäsi Charles Messier sen luetteloonsa. Auringonkukkagalaksi on kierteisgalaksi, ja se kuuluu Ajokoirien tähdistöön. Auringonkukkagalaksi muodostaa selkeästi fyysisen galaksiryhmän yhdessä Pyörregalaksin (M51) ja useampien pienempien galaksien kanssa. Ryhmää kutsutaan M51:n galaksiryhmäksi. Sen etäisyys Maasta on 37 miljoonaa valovuotta. == Katso myös == * Messierin luettelo * New general Catalogue * Tähtitiede == Lähteet == == Aiheesta muualla == 063 Luokka:Kierteisgalaksit 5055
Erika Blanc

Erika Blanc, oik. Enrica Bianchi Colombatto (s. 23. heinäkuuta 1942, Brescia, Lombardia, Italia) on italialainen näyttelijä. Blancin tunnetuin rooli on ollut nimiosa ensimmäisessä Emmanuelle-filmissä Io, Emmanuelle (1969). Blanc on myös esiintynyt kauhufilmeissä including Kill, Baby ...Kill, The Nicht Evelyn Came Out of the Grave, Yö paholaisen linnassa ja Mark of the Devil II. Uusin elokuva, jossa hän on esiintynyt on vuoden 2006 elokuva Fratelli. Yhteensä hän on näytellyt 85 elokuvassa vuosina 1964-2006. ==Aiheesta muualla== * Luokka:Italialaiset näyttelijät Luokka:Vuonna 1942 syntyneet Luokka:Elävät henkilöt
Hippolyt Kempf

Hippolyt Kempf (s. 10. joulukuuta 1965) on entinen sveitsiläinen yhdistetyn hiihtäjä ja maan ainoa olympiavoittaja kyseisessä lajissa. Kempfin urheilu- uran menestyksekkäimmät vuodet ajoittuivat 1980-luvun loppuun ja 1990-luvun alkuun. 1988 Calgaryn olympiakisoissa Kempf voitti yhdistetyn henkilökohtaisen kilpailun ja saavutti Sveitsin joukkueessa hopeaa joukkuekilpailussa. 1989 Lahden MM-hiihdoissa Kempf oli mukana joukkuekilpailun hopeaa saavuttaneessa Sveitsin joukkueessa ja sijoittui henkilökohtaisessa kilpailussa neljännelle sijalle. Kempf oli mukana vielä 1994 Lillehammerin olympialaisissa, missä hän saavutti joukkuekilpailussa pronssia ja oli normaalikilpailun kuudes. ==Aiheesta muualla== * Luokka:Sveitsiläiset yhdistetyn hiihtäjät Luokka:Sveitsiläiset olympiavoittajat Luokka:Vuonna 1965 syntyneet Luokka:Elävät henkilöt
Cape Canaveral

Cape Canaveral on yhteisnimitys Merritt Island -saarella ja sen itäpuolella olevalla saarelmalla Floridassa Yhdysvalloissa sijaitseville avaruuskeskuksille. Alueella sijaitsee NASAn Kennedy Space Center (KSC) ja Yhdysvaltain avaruusvoimien Cape Canaveral Space Force Station (CCSFS). Cape Canaveral voi viitata myös pelkkään itäiseen saarelmaan ilman Merrit Island -osaa. Kaikki NASAn miehitetyt lennot Apollo-ohjelman ajoista alkaen on lähetetty KSC:n puolelta, ja nimenomaan kompleksista 39. CCSFC (aiemmin CCAFC) on Yhdysvaltain avaruusvoimien rakettien laukaisukeskus, ja USAF käyttää sitä muun muassa vakoilusatelliittien laukaisuun, ja muuhun sotilaalliseen toimintaan. USSF myös vuokraa laukaisualustojaan NASAn ja muiden tahojen käyttöön. Kun luotainten ja satelliittien laukaisu sukkuloilla käytännössä loppui vuoden 1986 Challenger-onnettomuuteen ja Nasan Kompleksi 39 oli varattu yksinomaan miehitettyihin lentoihin, lähes kaikki luotain- ja satelliittilaukaisut tehtiin CCSFC:n puolelta. == Historia == Ensimmäinen raketti, Bumper V-2 laukaistiin alueelta vuonna 1950. Bumper oli V-2, jossa oli WAC Corporal toisena rakettivaiheena. Vuosina 1963–1973 alue oli nimeltään Cape Kennedy Yhdysvaltain presidentti John F. Kennedyn mukaan. Presidentin kuoleman jälkeen vuonna 1963 Kennedyn vaimo Jacqueline Kennedy pyysi silloista presidenttiä Lyndon B. Johnsonia nimeämään saaren hänen miehensä mukaan. Vaikka nimenmuutos oli senaatin hyväksymä se ei ollut suosittu Floridassa. Vuonna 1973 osavaltion oikeus muutti takaisin yli 400 vuotta vanhan nimen. Kennedyn perhe ilmoitti "ymmärtävänsä muutoksen". Jacqueline Kennedy taas ei koskaan ymmärtänyt nimen muutosta. Kennedy Space Center kuitenkin säilytti nimensä. Luokka:Avaruuskeskukset Luokka:Laukaisukeskukset
Oddbjørn Hagen

Oddbjørn Hagen (3. helmikuuta 1908 Ytre Rendal – 25. kesäkuuta 1983 Skedsmo) oli norjalainen maastohiihtäjä ja yhdistetyn urheilija.Sports Reference LLC Hagenin urheilu-uran menestyksekkäimmät vuodet ajoittuivat 1930-luvulle. Vuoden 1934 MM-hiihdoissa Sollefteåssa hän voitti kultaa yhdistetyn kilpailussa ja sijoittui 18 kilometrin hiihdossa kuudenneksi. Viestissä Norja sijoittui neljänneksi Hagenin ja Ruotsin Arthur Häggbladin hiihdettyä harhaan, jolloin Saksa nousi näiden ohitse hopealle. Vuotta myöhemmin Vysoké Tatryn MM- hiihdoissa Hagen uusi yhdistetyn maailmanmestaruutensa ja voitti hopeaa 18 kilometrin hiihdossa sekä Norjan joukkueessa viestihiihdossa.Arponen, ym., s. 326–327 Vuoden 1936 talviolympialaisissa Garmisch-Partenkirchenissa hän voitti yhdistetyssä kultaa ja saavutti 18 kilometrin hiihdossa sekä viestihiihdossa hopeaa. Noihin aikoihin yhdistetyn hiihto-osuus kilpailtiin 18 kilometrin erikoiskilpailun yhteydessä. Hagen voitti Holmenkollenin kisoissa yhdistetyn vuosina 1932, 1934 ja 1935 sekä 18 kilometrin hiihdon vuonna 1936. Norjan mestaruuden hän voitti 30 kilometrin hiihdossa vuosina 1935 ja 1936. Hän lopetti uransa 28-vuotiaana vuonna 1936. == Lähteet == * * === Viitteet === Luokka:Norjalaiset olympiavoittajat Luokka:Norjalaiset yhdistetyn hiihtäjät Luokka:Norjalaiset maastohiihtäjät Luokka:Vuonna 1908 syntyneet Luokka:Vuonna 1983 kuolleet
Simon Slåttvik

Simon Slåttvik (24. heinäkuuta 1917 ValnesfjordArponen, ym., s. 334–335 – 3. toukokuuta 2001 LillehammerSports Reference LLC) oli norjalainen yhdistetyn urheilija. Hänen uransa menestyksekkäimmät vuodet ajoittuivat 1950-luvun alkuun, jolloin hän oli maailman huipulla. Slåttvik voitti yhdistetyssä ensimmäisen kerran Norjan-mestaruuden vuonna 1947. Seuraavana vuonna häntä ei valittu Sankt Moritzin olympialaisiin mutta pian kisojen jälkeen hän voitti yhdistetyn Holmenkollenilla, jossa hän oli ykkönen myös vuosina 1950 ja 1951. Lake Placidin MM-kisoissa 1950 Slåttvik sijoittui pronssille oltuaan hiihto- osuudella yli 5,5 minuuttia Suomen Heikki Hasua hitaampi vaikka olikin paras mäkiosuudella. Oslon talviolympialaisissa 1952 Slåttvik voitti olympiakultaa 4,1 pisteen erolla Heikki Hasuun. Falunin MM-kisoissa 1954 hän sijoittui viidenneksi Norjan viitoisvoittoon päättyneessä kilpailussa. Norjan mestaruuksia Slåttvik voitti urallaan 14 kappaletta. Hän oli ensimmäinen norjalainen yhdistetyn mies, joka hyppäsi mäestä yli 100 metriä. Oberstdorfin lentomäessä hän hyppäsi 125-metrisen hypyn vuonna 1952. == Lähteet == * * === Viitteet === Luokka:Norjalaiset olympiavoittajat Luokka:Norjalaiset yhdistetyn hiihtäjät Luokka:Vuonna 1917 syntyneet Luokka:Vuonna 2001 kuolleet
Justinos Marttyyri

Pyhä Justinos Marttyyri (, ; joskus myös Justinos Filosofi, n. 100 – n. 165) oli varhainen kristitty filosofi, apologeetti ja pyhä. Justinos tunnetaan harhaoppien vastaisena teologisena taistelijana, jolle 300-luvulla annettiin kirkkoisän asema. Justinos taisteli teologisesti Markionia ja gnostikkoja vastaan. Ennen kääntymään hän oli keskiplatoninen koulufilosofi. Justinos vaikutti Roomassa noin vuodesta 150 noin vuonna 165 tapahtuneeseen marttyyrikuolemaansa saakka. Justinos perusti Roomaan filosofikoulun esikuvan mukaisen kristillisen koulun, jossa hän teki kristillistä lähetystyötä.Christensen & Göransson 1974, s. 89 Hänen teoksensa olivat ensimmäisiä laajempia kristillisen uskon puolustuksia. == Elämä == Suurin osa siitä, mitä Justinoksen elämästä tiedetään, tulee hänen omista kirjoituksistaan. Hän syntyi Flavia Neapoliksessa eli Vanhan testamentin Sikemissä, nykyisessä Palestiinan Nablusissa.Halldorf 2000, s. 29 Kaupungin perusti Vespasianus Jerusalemin vuonna 70 tapahtuneen tuhon jälkeen. Justinos oli kotoisin Samariasta. Hänen isänsä ja isoisänsä olivat todennäköisesti kreikkalaisia tai roomalaisia, ja hän kasvoi pakanana. Justinos opiskeli filosofiaa ja etsi jumalaa, mutta pettyi filosofeihin. Lopulta hän kääntyi kristinuskoon, jota hän alkoi pitää todellisena filosofiana. Justinos omisti lopun elämästään kristinuskon opettamiselle ja hän oli yksi edelläkävijöistä rakentamassa siltaa kreikkalaisen filosofian ja kristinuskon välille.Halldorf 2000, s. 29–31 Hän matkusti laajalti ja asettui lopulta Roomaan, jossa hän perusti kristillisen filosofian koulun.Halldorf 2000, s. 36 Justinos kärsi marttyyrikuoleman Roomassa Marcus Aureliuksen aikana, kun Junius Rusticus oli kaupunginprefektinä eli vuosien 162 ja 168 välillä. Todennäköisesti hänet mestattiin yhdessä kuuden muun kristityn kanssa vuonna 165.Halldorf 2000, s. 38 == Teokset == * Ensimmäinen apologia, osoitettu Antoninus Piukselle, tämän pojille ja Rooman senaatille * Toinen apologia, osoitettu Rooman senaatille * Dialogi Tryfonin kanssa * Esitelmä kreikkalaisille, keskustelu kreikkalaisten filosofien kanssa heidän jumaliensa luonteesta * Kehotus kreikkalaisille * Jumalan kaikkivaltiudesta, jossa hyödynnetään sekä pakanallisia että kristillisiä lähteitä * Psalmisti * Sielusta, tutkielma skolastisessa muodossa Justinuksen teokset on julkaistu Patrologia Graecan osassa 6. == Lähteet == * * === Viitteet === == Kirjallisuutta == * Avoin verkkoversio Helda Open Books == Aiheesta muualla == * Bobichon, Philippe: Dialogi Tryfonin kanssa/Dialogue avec Tryphon, édition critique, Fribourg, 2003. 2 vol. *Kirby, Peter (toim.): Justin Martyr. Early Christian Writings. * Kuula, Kari: Justinos-käännös on teologisen tutkimuksen merkkitapaus . Savon sanomat 24.12.2008. * Luokka:Kirkkoisät Luokka:Kristilliset apologistit Luokka:Pyhimykset Luokka:Kristityt marttyyrit Luokka:Rooman valtakunnan teloittamat
Justinus

Justinus () voi tarkoittaa: == Roomalaisia == *Justinus I, Itä-Rooman keisari vuosina 518–527 *Justinus II, Itä-Rooman keisari vuosina 565–578 *Junianus Justinus, 200-luvulla elänyt roomalainen historioitsija *Justinus (Moesia) (k. 528), itäroomalainen sotapäällikkö keisari Justinianus I:n ajalla *Justinus (Germanuksen poika) (525–566), itäroomalainen sotapäällikkö ja vuoden 540 konsuli == Muita == *Justinus van Nassau (1559–1631), Vilhelm I Oranialaisen poika *Justinos Marttyyri, pyhimys
Lohikäärmeen vuosi

Lohikäärmeen vuosi voi tarkoittaa ainakin seuraavia: * lohikäärmeen vuosi kiinalaisessa kalenterissa * Lohikäärmeen vuosi (engl. Year of the Dragon), Michael Ciminon ohjaama rikoselokuva vuodelta 1985 * Lohikäärmeen vuosi (ruots. Drakens år), ruotsalaisen Thomas Kangerin rikosromaani vuodelta 2011.